open-index/open-wikipedia-markdown huggingface dataset:
Туркиски јазици

**Туркиски јазици** — група јазици, кои се зборуваат во Азија и Источна Европа од околу 157 милиони луѓе (2005). Постојат повеќе шеми на класифицирање во зависност од јазичаричките или географските признаци, а дури и според историски податоци за туркиските народи.

## Особености

Јазици од оваа група се одликуваат по неколку особини, меѓу кои хармонија на самогласките, аглутинација со помош на наставки и други афикси и недостаток на именски класи и род. Кај сите туркиски јазици редот на реченицата е подмет-предмет-глагол. Овие одлики не се присутни кај индоевропските јазици, но истите можат да се најдат кај монголските јазици, тунгуските јазици, корејскиот јазик и во одреден степен со јапонскиот јазик. Со овие јазици се споделуваат сите одлики, освен хармонијата на самогласки, и истите особини можат да се пронајдат во алтајската група на јазици, но сепак ова јазично семејство е отфрлено од голем број јазичари.

## Јазици

## Споредба на зборови
Следнава листа е споредба на одредени зборови и броеви помеѓу некои претставници од оваа група на јазици:

## Наводи

## Надворешни врски
*Јазично стебло на туркиските јазици
*Турски јазици: ресурси
*Карта на туркиските јазици
*Класификација на туркиските јазици 
*Ујгурско-англиски речник
*Споредба на туркиските јазици со алатки и речник 
*Туркиските јазици со илустрации 


Категорија:Јазични семејства
Категорија:Аглутинативни јазици
Гагауски јазик

**Гагаускиот јазик** e јазик на Гагаузите, од туркиската група на јазици, сличен на турскиот јазик. Го зборуваат околу 150 000 луѓе во  Молдавија, Бугарија, Русија и Украина.

До 1954 година користел грчка азбука, а потоа кирилска:

Од 1990 во употреба е латинска азбука:

## Наводи

## Надворешни врски
* «Ana sözü». Списание на гагауски јазик.

Јазик
Категорија:Огуски јазици
Категорија:Туркиски јазици
Категорија:Аглутинативни јазици
Категорија:Јазици во Молдавија
Каросерист

**Каросерист** (англиски: *coachbuilder*) е изработувач на школки (каросерии) на автомобили. Првично овие била така специјализирани за изработка на дрвени и метални школки, што највеќето автомобилски производители склучувале договори за изработка на каросерии врз нивните шасии.

Како што производителите на автомобили почнале самите да изработуваат каросерии, практиката на школки по порачка почнала да се популаризира меѓу богатите. Некои ултралуксузни возила се продавале само како шасија. Вакви примери се Бугати Тип 57, Кадилак V-16, Ферари 250 и сите Ролс-Ројс автомобили произведени пред Втората светска војна. Многу каросеристи биле поврзувани со славни дизјнери како Пининфарина и Џугиаро.

Со доаѓањето на едноделната каросерија, изработувањето на каросерии станало невозможно. Многу каросеристи биле купени од автомобилските производители и припоени кон нивните фирми. Други станале составувачи на возила по договор, правејќи ниша на локализирани автомобили за поголеми фирми.

## Поврзано
* Каросерија
Биопсија

**Биопсијата** е медицинска постапка каде што се зема примерок или клетки од телото за испитување на примерокот под микроскоп. Биопсија е значителна по тоа што дозволува точно да се определи причината за болеста, како на пр., вид на рак. Специјалистите користат разновидни методи за земање на примерок. Кој метод ќе се примени зависи од следниве:
* каде се наоѓа израслината или промената 
* големината на израслината или промената
* здравствената состојба на пациентот
* семејната здравствена историја на пациентот
Двата најчесто користени методи на биопсија се **постапка со мала игла** или **биопсија со земање примерок**.

При постапка со мала игла, специјалистот користи игла за да извлече течност или клетки од делот кој се испитува (на пр., грутка во вратот). Оваа игла е потенка од онаа која обично се користи за вадење крв.

При биопсија со земање примерок, радиологот користи поголема игла за да земи ткиво од местото кое се испитув
а. Оваа биопсија секогаш се изведува со локална анестезија. Обично се земаат повеќе примероци од ткивото од едно место. Некогаш се земаат примероци од различни страни. Зависно од процедурата, иглата може да се наведува со ултразвук или рендгенски зраци т.е., мамограм.

Кога клетките или ткивото ќе бидат земени, примероците се испраќаат во лабораторија каде ќе бидат испитувани.

## Извори

## Поврзано

* http://www.rwh.org.au/wellwomens/factSheets/BreastCare/biopsies_Macedonian.pdf  Департмент на човекови сервиси, Памфлет - *Тест со биопсија во клиника за дојки*, Викторија, Австралија, ноември 2003.

Категорија:Хирургија
Ендометриоза

**Ендометриоза** е честа состојба која погодува околу 10% од жените. Тоа е состојба при која ткивото кое обично ја покрива матката расти се наоѓа на други невообичаени места во телото. Најчесто, ендометриозата се наоѓа во карличниот дел. Овие израслини може да предизвикаат бројни симптоми како што се болки во карличниот дел и неплодност.

Точниот причинител на оваа болест сѐ уште не се знае. Најпопуларна теорија е дека за време на менструацијата менструалното ткиво поминува назад низ јајцеводите и во карлицата каде што се зацврстува и расте. За сега се мисли дека ендометриозата е наследна.

Според една проценка 10.8 милиони жени имале ендометриоза на глобално ниво во 2015. Други извори проценуваат дека се погодени 6–10% од жените. Ендометриозата најчество се јавува во триесеттите и четириесеттите години; иако, може да се јави и кај девојчиња од 8 години. Бројот на смртни случаи е мал. Ендометриозата за првпат била одвоена како посебна состојба во 1920-тите години. Пред тоа ендометриозата и аденомиозата биле сметани за иста болест. Не е јасно кој прв ја опишал болеста.

## Дијагноза

Ако жената има ендометриоза во јајниците тоа обично ќе се покаже со ултразвук. Најточна дијагноза може да се постави само со лапароскопија или пак со отворена операција. Лапароскопијата е постапка кога мал телескоп се вметнува низ мал отвор во стомакот. Лапароскопијата е корисна за да се постави дијагноза, а исто така помага да се утврди колку сериозна е ендометриозата. Таа всушност му помага на лекарот да избере најдобар начин на лекување.

За да се потврди дијагнозата ќе се направи и патолошки тест (биопсија). Ова е важно зашто честопати ендометриозата се меша со други болести. За сега не постојат тестови за ендометриоза без користење на оперативна постапка.

## Симптоми

Многу жени имаат ендометриоза без симптоми или проблеми, меѓутоа тоа не секогаш е случај. Често симптомите од ендометриозата се:
* Болки при менструацијата
* Болки при полов однос
* Болки во карлицата вон времето на менструација
* Болки во грбот
* Недостаток на енергија
* Болки во стомакот.

## Влијание врз плодноста

Кај некои жени кои имаат потешкотии да останат бремени понекогаш се дијагностицира
ендометриоза, иако немаат никакви симптоми. Кај некои од нив лузни на ткивото како последица од ендометриоза ќе предизвика запушување на јајцеводите. Меѓутоа, кај повеќето жени не е познато како ендометриозата влијае на плодноста. Теориите велат дека енометриозата:
* влијае да се создадат јајцеви клетки кои тешко ќе се оплодат
* произведува природни отрови за спермата.

## Извор
* https://web.archive.org/web/20050306234433/http://www.rwh.org.au/wellwomens/factSheets/Endometriosis/what_is_endo_Macedonian.pdf RWH, Памфлет - *Ендометриоза - информации за жените*, Викторија, март 2004.

## Наводи

## Надворешни врски

* Ендометриоза и начини на лекување 

Категорија:Болести на генитоуринарниот систем
Категорија:Зборови што ги нема во ТРМЈ
Мехмед V

**Мехмед V Решад** (турски: *Mehmed V Reşad* или *Reşat Mehmet*) ( во  –  во ) бил 35-тиот отомански султан. Бил син на султанот Абдул Меџит I. Како и многу други потенцијални наследници, тој бил затворен цели 30 години во харемите во царскиот сарај. Девет оди тие години тој бил чуван сосема сам. За ова време тој изучувал поезија во стар персиски стил и самиот бил почитуван поет.

## Владеење
мини|лево|Султанот Решад V заедно со својата придружба. Битола, 1911. Фотографија од браќа Манаки (оштетена плоча)
Почнал да владее по Младотурската револуција, на 27 април 1909 година, но немал вистинска политичка моќ. Фактичките решенија и заклучоци ги донесувале разни владини функционери, а на крајот, за време на Првата светска војна, решавале трите паши: Енвер Паша, Талат Паша и Џемал Паша.

Единственото политичко дело од значење на Мехмед V била формалната објава на џихад против Антантата во ноември 1914. Ова била последната вистинска објава на џихад во историјата, бидејќи Калифатот постоел до 1924. Објавата немала некаков приметлив ефект врз војната, и покрај фактот што во отоманските територии живееле многу муслимани. Подоцна Арапите им се придружиле на Bританците против Tурците со т.н. Арапска буна во 1916 година.

Мехмед V бил домаќин на кајзерот Вилхелм II, неговиот сојузник, во Истанбул на 15 октомври 1917.

## Смрт
Починал на 3 јули 1918 на возраст од 73 години. Тој го провел речиси целиот свој живот во Долмабахче сарајот и Јилдиз сарајот во Истанбул. Гробот му се наоѓа во историскиот дел на Истанбул, Ејуп. Имал два сина: принц Мехмед Зијаедин (1873-1938) и принц Омер Хилми (1888-1935).

## Слики
Неговата посета на Македонија во 1911 год. е овековечена во два кратки документарни филма од браќата Манаки:
* Турскиот султан Мехмед V Решад во посета на Битола,
* Турскиот султан Мехмед V Решад во посета на Солун

## Наводи

Категорија:Отомански султани од 20 век
Категорија:Отомански Турци
Категорија:Починати во Истанбул
Жолтица

**Жолтица** (исто така позната како **иктерус**, од грчкиот збор *ίκτερος*) се јавува како последица на зголемено ниво на билирубинот во крвта. Се манифестира со пожолтување на склерите, кожата и слузокожата.

Постојат повеќе видови на жолтица:
* прехепатална жолтица (при хемолиза)
* хепатоцелуларна жолтица (при хепатит, цироза)
* опструктивна жолтица (при опструкција на жолчните патишта од метастази, жолчни камења)
* неонатална жолтица.

Категорија:Симптоми
Список на видови врби

Во светот постојат околу 350 **видови [[врба|врби]]**. На оваа листа се дадени околу една третина од нив.

## Видови врби

* *[[Salix acutifolia]]*
* *[[Salix alaxensis]]*
* *[[Salix alba]]*
* *[[Salix alpina]]*
* *[[Salix amygdaloides]]*
* *[[Salix arbuscula]]*
* *[[Salix arbusculoides]]*
* *[[Salix arctica]]*
* *[[Salix atrocinerea]]*
* *[[Salix aurita]]*
* *[[Salix babylonica]]*
* *[[Salix bakko]]*
* *[[Salix barrattiana]]*
* *[[Salix bebbiana]]*
* *[[Salix boothii]]*
* *[[Salix bouffordii]]*
* *[[Salix brachycarpa]]*
* *[[Salix cacuminis]]*
* *[[Salix canariensis]]*
* *[[Salix candida]]*
* *[[Salix caprea]]*
* *[[Salix caroliniana]]*
* *[[Salix chaenomeloides]]*
* *[[Salix chilensis]]*
* *[[Salix cinerea]]*
* *[[Salix cordata]]*
* *[[Salix daphnoides]]* 
* *[[Salix discolor]]*
* *[[Salix eastwoodiae]]*
* *[[Salix eleagnos]]*
* *[[Salix eriocarpa]]*
* *[[Salix eriocephala]]*
* *[[Salix exigua]]*
* *[[Salix foetida]]* 
* *[[Salix fragilis]]*
* *[[Salix futura]]*
* *[[Salix geyeriana]]*
* *[[Salix gilgiana]]*
* *[[Salix glauca]]*
* *[[Salix gooddingii]]*
* *[[Salix gracilistyla]]*
* *[[Salix hainanica]]*
* *[[Salix helvetica]]*
* *[[Salix herbacea]]*
* *[[Salix hirsuta]]*
* *[[Salix hookeriana]]*
* *[[Salix hultenii]]*
* *[[Salix humboldtiana]]*
* *[[Salix humilis]]*
* *[[Salix integra]]*
* *[[Salix interior]]*
* *[[Salix japonica]]*
* *[[Salix jessoensis]]*
* *[[Salix koriyanagi]]*
* *[[Salix kusanoi]]*
* *[[Salix lanata]]*
* *[[Salix lapponum]]*
* *[[Salix lasiandra]]*
* *[[Salix lasiolepsis]]*
* *[[Salix lucida]]*
* *[[Salix magnifica]]*
* *[[Salix matsudana]]*
* *[[Salix miyabeana]]*
* *[[Salix mucronata]]*
* *[[Salix myrtilloides]]*
* *[[Salix myrsinifolia]]*
* *[[Salix myrsinites]]*
* *[[Salix nakamurana]]*
* *[[Salix nigra]]*
* *[[Salix pedicellaris]]*
* *[[Salix pentandra]]*
* *[[Salix petiolaris]]*
* *[[Salix phylicifolia]]
* *Salix planifolia*
* *Salix polaris*
* *Salix pseudo-argentea*
* *Salix purpurea*
* *Salix pyrifolia*
* *Salix reinii*
* *Salix repens*
* *Salix reticulata*
* *Salix retusa*
* *Salix rorida*
* *Salix rosmarinifolia*
* *Salix rupifraga*
* *Salix salicicola*
* *Salix schwerinii*
* *Salix scouleriana*
* *Salix sericea*
* *Salix serissaefolia*
* *Salix serissima*
* *Salix shiraii*
* *Salix sieboldiana*
* *Salix sitchensis*
* *Salix subfragilis*
* *Salix subopposita*
* *Salix taraikensis*
* *Salix tetrasperma*
* *Salix thorelii*
* *Salix triandra*
* *Salix udensis*
* *Salix viminalis*
* *Salix vulpina*
* *Salix waldsteiniana*
* *Salix wallichiana*
* *Salix wilmsii*
* *Salix woodii*
* *Salix yezoalpina*
* *Salix yoshinoi''

Категорија:Врби
Внатрешна политика

Кај управувањето, **внатрешна политика** е поим обратен на поимот надворешна политика; се состои од политички активности на владата како одлуки, програми и дела кои се однесуваат на внатрешни работи, наспроти нејзиниот однос со други држави. Главни елементи на внатрешната политика се даночната политика, програмите за социјалната заштита и социјална помош, закони за животната средина, и регулативи за стопанските дејности и нивните практики.

## Поврзано
* Јавна политика

Категорија:Управување
Реса (ботаника)

[right|thumb|300px|Машка реса на [врба]]
**Реса** е тенка цилиндрична китка од цветови кои се опрашуваат ветерно (анемофилно) и немаат ливчиња. Ресите се наоѓаат кај многу растителни фамилии како Брези, Буки, Црници и Врби. Содржат еднополови цветови. Често едно растение има само машки реси, додека друго само женски, но можно е да ги има и двете. 
Ресородни растенија се даб, бреза, врба, јасика, костен, комптонија и топола.

Категорија:Растителна морфологија
Хипогликемија

Ако количеството на шеќер во крвта, обично кај лице кое има шеќерна болест, се намали под нормалните граници (под 4&nbsp;mmol/L), тогаш доаѓа до **хипогликемија**, или недостиг на шеќер во крвта. Ако нивото на гликоза во крвта се приближи до 2&nbsp;mmol/L се добива ударен напад а пак во областа на 0.5&nbsp;mmol/L се навлегува во кома при што може да биде оштетен мозокот или да дојде до смрт. Се јавува ако при лекувањето дијабетичарите користат таблети или инсулин. Кај дијабетичарите кои се лекуваат ”само со диета" не постои опасност да се јави хипогликемијата.

## Симптоми
right|500px
Симптомите на хипогликемија се **различни**, меѓутоа луѓето најчесто ги забележуваат следниве:
* Треперење
* Потење
* Забрзано чукање на срцето и бледило

Ако не се лекува хипогликемијата, симтомите можат да се влошат и да доведат до:
* Збунетост
* Нејасен говор
* Дремливост
* Промени во однесувањето, како на пример, агресивност, раздразливост, плачење
* Тетеравење како да сте пијани
* Бесвест

## Причини

Можните причини кои може да доведат до јавувањето на хипогликемија се:
* Премногу лекарства
* Премногу вежбање или непланирано вежбање
* Задоцнување со оброк или ужинка
* Недоволно јадење на храна богата со јаглехидрати

## Како да се спречи хипогликемија

Во итен случаи ако се јави хипогликемија кај личност со шеќерна болест, веднаш мора да каснат малку шеќер или да се напијат сладок пијалак. После тоа, треба да се јаде храна која содржи јаглехидрати. При хипогликемија мора веднаш да се реагира инаку личноста може да се онесвести.

* Секој ден треба да се зема одредената доза на инсулин или таблети.
* Не смее да се пропуштаат оброците или ужинките. 
* Пред да се почне со некоја напорна работа, треба да се јади храна богата со јаглехидрати (енергија).
* Ако се пие алкохол, треба да се јаде непосредно со тоа.

## Извор
* http://www.health.nsw.gov.au/mhcs/publication_pdfs/5955/DOH-5955-MAC.pdf  Мултикултурен здравствен комуникативен сервис, Памфлет - *Здрава исхрана за шеќерна болест*, Нов Јужен Велс, септември 2001.

## Надворешни врски

Категорија:Ендокрини болести
Категорија:Зборови што ги нема во ТРМЈ
Категорија:Итни медицински состојби
Трајанова порта

**Трајанова врата** (бугарски: *Траянови врата*) е историски премин во близината на градот Ихтиман, а во денешно време и име на тунел долж автомагистралата „Тракија“.

### Тврдина Трајанова врата
Проходот е именуван по римскиот Цар Трајан, кој во II век на ридот над тврдината направил тврдина како симболична граница помеѓу провинциите Тракија и Македонија. Тврината е позната и како *Штипон*.

На 17 август 986 год. византискиот цар Василиј II врши напад врз самоиловото царство, војската на чело со цар Самоил ја победува византиската армија токму кај преминот Трајанова врата.

### Тунел „Трајанова врата“
right|thumb|210px|Тунелот „Трајанова врата“ по патот кон Софија

Низ соседниот рид на тврдината е прокопан тунелот „Трајанова врата“, кој е дел од автомагистрала „Тракија“. Тоа се наоѓа на околу 55 километра од Софија, а наjблискиот град е Костенец. Тунелот ги има сите европски стандарди. 

Трајанова
Категорија:Порти
Јоханес Гутенберг

**Јоханес Гутенберг** (; ~1394-1468), бил германски пронаоѓач, печатач, издавач и златар, кој го вовел печатењето во Европа со неговата техниката за печатење со подвижен слог. Неговото дело ја започна печатарската револуција во Европа и се смета за пресвртница на вториот милениум, воведувајќи го модерниот период на човечката историја. Тој одигра клучна улога во развојот на ренесансата, реформацијата, добата на просветителството и научната револуција, како и поставувањето на материјалната основа за модерната економија базирана на знаење и ширењето на учењето кај масите.

Ја усовршил печатарската машина и прв почнал да користи излеани метални букви. Во 1455 година ја отпечатил Библијата и во 1457 година отпечатена била првата книга во боја — „Мајнчкиот псалтир“ во црна и црвена боја. Починал во 1468 година.

## Поврзано
* Гутенбергова Библија

## Наводи

Категорија:Германски пронаоѓачи
Категорија:Луѓе од Мајнц
Категорија:Родени во 1394 година
Категорија:Починати во 1468 година
Категорија:Личности овековечени во споменикот „Валхала“
Категорија:Родени во 1398 година
Индира Ганди

thumb|right|Индира Ганди
[thumb|right|[Ричард Никсон и Индира Ганди]]
[thumb|right|[Фероз Ганди|Фероз и Индира Ганди]]
[thumb|right|Индира Ганди и [Махатма Ганди]]
**Индира Ганди** ( - ) била индиска премиерка и истакната водачка на Движењето на неврзаните. 

## Животопис
Индира Ганди била ќерка на Камала и на Џавахарлал Нехру (првиот индиски премиер), а нејзиното средно име било Пријадаршини. Иако го имала истото презиме како Махатма Ганди (политичар кој помогнал во остварување на индиската независност), тие не биле роднини. Всушност, таа го добила презимето Ганди од својот маж, Ферозе Ганди за кого се омажила во 1942 година. Со него имала двајца сина: Раџив и Санџај. Во 1949 година, Индира Ганди се вратила во домот на татко ѝ и станала негова „официјална домаќинка“. И Ферозе Ганди се обидел да живее заедно со Нехру, но без успех и подоцна станал остар критичар на Нехруовата влада. Токму Ферозе Ганди го открил скандалот Мундра и така го принудил тогашниот министер за финансии, Т. Т. Кришнамачари, да поднесе оставка. Ферозе умрел од срцев удар во 1960 година, а во тоа време кружеле озборувањата според кои Санџај ја обвинил мајка си за смртта на Ферозе.
На 31 октомври 1984 година, била убиена пред својата резиденцијата во Њу Делхи, од двајца припадници на нејзината лична гарда.

## Политичка кариера
Индира Ганди станала премиерка на Индија по смртта на премиерот Шастри во 1966 година и била премиерка сè до поразот во изборите во 1977 година, по што била принуена да поднесе оставка. Меѓутоа во 1980 година, таа триумфално се вратила на чело на Индија. 
На 25 јуни 1975 година, Индира Ганди прогласила вонредна состојба, како реакција на големите нереди ширум земјата, предизвикани од обвинението за злоупотребата на нејзината службена положба. Имено, на 12 јуни 1975 година, судијата на Вискоиот суд во Алахабад, Мохан Лал Синх, пресудил дека Индира Ганди е виновна по двете точки од обвинението за злоупотреба на службената должност за време на изборната кампања во 1971 година. Наспроти оваа пресуда, Индира Ганди одбила да даде оставка, а подоцна, Врховниот суд донесол одлука дека таа не мора да даде оставка додека не се разгледа нејзиниот приговор, но не смее да гласа, ниту да ја прима премиерската плата. Во меѓувреме, ширум земјата се одвивале големи протести од опозицијата, синдикатите, студентите, а водачите на опозиционата партија Џаната морча ги повикале војската и полицијата да не ги извршуваат наредбите на Индира Ганди. На полноќ, на 25 јуни 1975 година, Ганди прогласила вонредна состојба и ги уапсила политичарите на Џаната морча, вклучително и нејзиниет водачи Морарџи Десај и Џ. П. Нарајан, а потоа започнало масовно апсење на сите нејзини критичари: учители, писатели, новинари, водачи на синдикати итн., проследено со уникување на граѓанските права, цензура на медиумите и заведување полициски час.

## Наводи

Категорија:Премиери на Индија
Г
Категорија:Апсолвенти на Оксфордскиот универзитет
Приказната на чиновникот

[мини|upright=1.3| Чиновникот од ''[Кантербериски приказни|Кантербериските приказни*, како што е прикажан на [[дрворез]] од 1492 година]][[Податотека:Parental Kidnapping in Folklore - Griseldis, 1353.jpg|мини|upright=1.2| Детето на Гризелда е киднапирано]]
[[Податотека:The Clerk from Chaucer's Canterbury Tales.jpg|мини|upright=0.8| Модерна илустрација на чиновникот, прикажан во облека на средновековен учен]]

*'Приказната на свештеникот*' ([[Англиски јазик|англиски]]: *The Cleric's Tale*) — првата приказна од Групата Е во делото *Кантербериски приказни'' од Џефри Чосер. По ова приказна следи Приказната на трговецот. Свештеникот од Оксенфорд (денешен Оксфорд) е студент по филозофија или теологија (во денешна смисла). Тој ја раскажува приказната за Гризелда, млада девојка чиј сопруг ѝ ја проверува верноста по пат на низа бизарни измачувања во духот на библиската книга Јов. 
## Дејствие

Гризелда раѓа ќерка, и Валтер решава да ја провери нејзината верност кон него. Тој праќа офицер да го земе бебето, преправајќи се дека ќе го убие, и тајно го носи во Болоња. Гризелда на ова не се буни. Кога таа раѓа син неколку години подоцна, маркизот повторно наредува да се земе детето.

На крај, Валтер решава да направи уште една последна проверка. Тој фалсификува папска била за поништување на брак и ѝ соопштува на жена си дека намерава да се прежени и дека од неа бара да ја подготви венчавката. Валтер тајно ги враќа децата од Болоња, и ја претставува ќерка си како новата жена. Подоцна тој ѝ кажува на Гризелда за измамата, и (неверојатно) продолжуваат да си живеат среќно засекогаш.

Категорија:Кантербериски приказни
Цистит

Воспалението на мочниот меур предизвикано од бактерии се нарекува **цистит**. Симптоми на ова заболување се честото мокрење, печење при мокрење, чувство на непријатност и притисок над срамната коска. Многу често при мокрење, особено при крај на мокрењето, се јавува остра болка, а понекогаш и крв, односно гној во урината. 

Кај жените циститите се почести од повеќе причини. Специфичната градба на женската уретра, а особено нејзината должина (околу 3 cm) условува непосреден контакт со вагината и надворешната средина каде што се наоѓаат разните бактерии. 

Од друга страна, при бременост и менопауза се создаваат поголеми предиспозиции за инфекција на мочниот меур. Кај постарите мажи многу често циститот се јавува како последица на аденом на простатата. Можна компликација при подолготрајни цистити е воспаление на бубрезите. Циститот се разликува од воспалението на бубрезите по тоа што никогаш не е проследен со покачена температура.

## Лечење

Воспалението обично се лечи со земање една доза антибиотици. Еден од најпознатите алтернативни лекови (растенија) што се користат при воспаленија на мочните патишта е мечкиното грозје (*Arctostaphylos uva ursi*). Тоа е зимзелена, многугодишна, разгранета грмушка, висока 20 до 50 cm, која расте на планински места со песоклива и каменлива почва. Исто така како лек против воспалението се користат билните таблети "*рентил*", составени од неколку билки со диуретично, уроантисептично и спазмолитично дејство (против болки). Тие покажуваат голема ефикасност при воспаленија на мочниот меур, мочните патишта и на бубрезите. Таблетите можат да ги исчитат мочните патишта од бактерии што се отпорни на современата терапија со антибиотици. 

## Како да се избегнe воспалението

Треба да се одбегнува одлагањето на одење по мала нужда. Подобро е кога мочниот меур е празен наместо полн. На жените за време на мала нужда им е препорачливо да се бришат од напред (вагина) кон назад (чмар) а не обратно. Некои жени утврдиле дека одењето по мала нужда после сексуалните односи им помогнало да се спречи цистит. Исто така пиењето два литри вода на ден помага при исфрлање на непотребните материи од мочниот меур кои го предизвикуваат неговото воспаление.

## Извор

Дневник Весник, Статија - *Мечкино грозје при воспалени мочни патишта*, Скопје РМ, Издание: четврток, 26 февруари 2004. 

Категорија:Болести
Матка

**Матка** може да се однесува на:

* Матка — село во Општина Сарај, Скопско
* Матка — кањон на реката Треска, во близина на селото Матка
* Матка — вештачко езеро на реката Треска, во близина на селото Матка
* Матка — мала хидроцентрала во долниот тек на реката Треска недалеку од скопското село Матка.
* Матка (лат. *uterus*) — репродуктивен орган кај животните од женски пол. Кај цицачите улогата на матката е прифаќање и одржување на развојот на плодот за време на бременоста.
Старина

[thumb|right|200px|[Стоечки часовник]]
**Старина** или **антиквитет** (од лат. *antiquus*, „стар“) — предмет доволно стар за да посведочи за претходно раздобје од човечката цивилизација.

Ова обично се предмети со извесен степен на мајсторство во нив, или пак извесно внимание на детали како старо биро или ран автомобил.

Во потрошувачкото општество, старина, пред сѐ, е предмет со необична конструкција и старост окј има пазарна цена повисока од слични предмети произведени во поскоро време. Сите историски музеи користат старина за илустрација на историски настани и ставање на истите во соодветен контекст.

Било кој предмет може да стане актиквитет ако преживее доволно долго време, но за задоволување на снобовските вредности и опшстествена профатливост, предметот вреди само доколку има цена на пазарот.

Старините се продаваат во старинарници (антикварници), или пак се оставаат во наследство. Некои вредни старини можат да се купат и од старинари и служби за наддавање, или пакда се купат он-лајн со или без наддавање.

## Дефиниција на поимот
Дефиницијата за старина се разликува од еден до друг извор, од производ до производ и од година до година. Но еве некои дефиниции кои важат веќе подолго време:

* *Предмет стар најмалку 100 години кој се собира или е посакуван заради неговата реткост, состојба, корисност или пак некоја друга уникатна одлика. Наспроти ова, во САД моторни возила, алати и други доста употребувани предмети со старост над 25 години може да се сметаат за старини, како и извесни електронски направи со не така голема старост*

Треба да се напомене дека и предмети со помала старост може да се сметаат за вистински старини, што е впрочем релативно на целокупната историја на постоење на предмет од таков тип. На пример, телефон од 1920-тите речиси секогаш се смета за старина.

Покрај ова, *старина* може да значи и уметничко дело или секојдневен предмет од времето на стариот век, кои често самите се археолошки артефакти.

## Старински мебел
Собирањето на старински мебел е особено популарно заради неговата практична вредност како старина. Тука спаѓаат трпезариски маси, столици, бироа, витрини, ковчези итн. Најчестите дрва од кои се изработени овие предмети се махагонија, даб, бор, орев и плисандер. Секое од овие има своја карактеристична шара и боја. За истиот овој ефект многу од денешните мебели користат ламинат или фурнир како евтино решение за сличен изглед. Старинскиот мебел се дели по стилот во кои се направени. Најчестите се оние во француски стил (Луј XIV, Луј XV, Луј XVI), како и џорџијанскиот, регентскиот и викторијанскиот стил.

## Поврзано
* Старински мебел
* Старинарница

## Наводи

Категорија:Колекционерство

Категорија:Носталгија
Формална градина

[thumb|250px|Формален француски [партер во Виландри во долината на Лоара]]
[thumb|right|250px|Партери во [Оранжерија (Версај)|Оранжеријата во Версај]]
**Формална** или **француска градина** — дотерана градина која следи внимателно осмислен геометриски симетричен план. Во овие градини тревниците и живите огради се држат уредно поткастрени. Дрвата, грмушките, полугрмушките и другите зеленила се внимателно наредени (аранжирани), обликувани и постојано се кастрат.

Наједноставната формална градина е коцкесто искастрена жива ограда долж или околу внимателно поставена цветна леа, како на пример јазолна градина. Најсложените формални градини имаат патеки, статуи, фонтани и леи на различни нивоа.

Европската формална градина води потекло од италијанската ренесансна градина од XVI век како Боболските градини зад Палацо Пити во Фиренца, направени од низа архитекти-дизајнери за големата војвотка Елеонора Толедска. Формалниот партер бил пренесен во Франција, и првите формални градини биле направени во Ане. Формалниот партер бил воведен во употреба од страна на Клод Моле, основачот на династијата одгледувачи-дизајнери која траела длабоко во VIII век.

Елементи на формалната градина:

* тераса
* украсно поткастрување (топијар)
* статуи
* жива ограда
* боске
* партер
* шумски театар
* одрина
* павилјон 
* пејзажирање
* градинарско уредување

Формалните градини биле одлика на достоинственичките куќи во Англија од воведувањето на партерот во Вилтонската куќа во 1630-тите, па сѐ додека геометриските дизајни не биле заменети со натуралистички пејзажни градини во 1730-тите. Веројатно најпознат пример за формална градина со чакал, камен, вода, бусен и дрвја со скулптури е Версај, кои се всушност многу различни греадини направени од Андре Ле Нотр. Во раниот VIII век, изданието *La théorie et la pratique du jardinage* („*Теоријата и практиката на градинарството*“) (1709) од Дезалије д'Арженвил било преведено на англиски и германски, и бил најважен документ за подоцнежните формални градини ширум Европа.

Формалното гардинарство во француски стил доживеало ренесанса во XX век и денес наоѓаме интересни примери на разни поважни места ширум западниот свет.

Категорија:Градини
Категорија:Градинарство
Градини
Музејска збирка - Библиотека Искра

thumb|десно|270px|Зградата на библиотеката
**Музејската збирка - Библиотека Искра**, работи во состав на библиотеката "Искра" од Кочани, како посебна организациона единица од 1985 год.

Има мала постојана археолошка и етнолошка поставка која е сместена во средновековната кула во централното градско подрачје. Прибира, обработува, чува и презентира музејски материјал. Организира повремени тематски археолошки и етнолошки изложби и ликовни изложби во кои се ограничува на локални автори.

Главниот акцент при работењето е ставен на:
* Истражувачки работи и набавка на музејски материјал
* Обработка и чување на материјалот
* Презентација и популаризација на музејската дејност
* Образовно-културно дејствување помеѓу младата популација

## Наводи

Категорија:Музејски збирки
Категорија:Музеи во Македонија
Категорија:Образованието во Кочани
Категорија:Култура на Кочани
Хиподам Милетски

[thumb|right|300px|Шематски план на [Пела, дело на Хиподам Милетски]]
**Хиподам Милетски** или **Хиподам од Милет** (старогрчки: ), бил старогрчки урбанист во V век п.н.е.. Тој изработувал планови за градови со ред и правилен карактер, за разлика од честите безредни градови како Атина. Тој се смета за зачетникот на идејата дека еден градски план може формално да отелотвори и разјасни рационален општествен поредок. Според Аристотел (во *Политика*), тој бил зачетникот на урбанизмот, и обмислил идеален град за 10,000 жители, поделен во три класи (воини, занаетчии и земјоделци), каде земјата исто така била поделена на три дела (света, јавна и приватна). Тој бил познат и по љубител на вниманието. Според описот на Аристотел во *Политика*, „Некои сметале дека тој навистина претерувал, со неговата долга коса, скапи украси, и истата евтина топла облека која се носи и лете и зиме“.

За Перикле Хиподам го испланирал пристанишниот град Пиреја кај Атина во средината на V век п.н.е. Кога атињаните го основале Туриј во Италија во 443 п.н.е., тој бил колонијален архитект - иако не архитект во смисла на проектант на градби. Се смета дека во 408 п.н.е. го изградил новиот град Родос, иако може да се каже дека бидејќи бил дел од проект за реконструкција на Милет во 479 п.н.е., тој би бил престар за да работи на Родос.

Неговите решеткасти планови се состоеле од низа широки, прави улици, кои се сечеле под агли од 45° и 135°.

## Македонија
Меѓу значајните дела на Хиподам е и планирањето на престолнината Пела во Македонија.

## Извор
* Аристотел, *[[Политика (Аристотел)|Политика]]*.
* 

Категорија:Стари Грци
Категорија:Урбанисти
Категорија:Починати во непозната година
Шпанска инквизиција

мини|десно|Погубувањето на Марјана де Карабахал, преобратена Еврејка, во 1601 година
Во 1478 била основана **Шпанската инквизиција**, што претставувала суд на Католичката црква поддржана од страна на тогашното шпанско кралство за заштита на верата против разни кривоверци и кривоверци со цел тие да ја прифатат католичката вера. Во оваа група подоцна спаднале и Евреите по што биле присилени (во 1492) да се преселат од пиринејскиот полуостров таканаречените Сефардички Евреи во Македонија  и други источни предели.

Општо земено, инквизицијата дејствувала во средниот век во сите земји на Западна Европа од 1289, а особено крвава и немилосрдна била озогласената шпанска инквизиција. Многу напредни умови биле жртви на инквизицијата, како на пример Јан Хус, Џордано Бруно и други. Шпанската инквизиција била укината во 1834.

Категорија:1478
Категорија:1834
Категорија:Антијудаизам
Категорија:Антипротестанство
Категорија:Антисемитизам
Категорија:Историја на раното христијанство
Категорија:Историја на исламот
Категорија:Историја на Евреите во Шпанија
Категорија:Еврејско-исламски теми
Категорија:Религија и насилство
Категорија:Верски прогони
Категорија:Сефарадски теми

Категорија:Дискриминација
Категорија:Хомофобија
Категорија:Лов на вештерки
Кемал Сејфула

**Кемал Сејфула** (Скопје,  - Скопје, ) — југословенски македонски политичар, Турчин по народност, учесник во НОБ. Носител е на Партизанска споменица 1941.

## Животопис

Пред Втората светска војна Сејфула бил чибукчија. Бил член на Урсовите синдикати, на Друштвото „Јард’н“, на СКОЈ (од 1939) и на КПЈ (од мај 1941) и организатор на турските и албанските средини од Скопје во НОБ. Од крајот на октомври 1941 година бил борец на Првиот скопски партизански одред. Извесно време бил интерниран во Бугарија (во 1942) и илегалец, а потоа борец на обновениот Втор скопски партизански одред (1942). Бил член на ПК на СКОЈ (1943) и на Главниот одбор на НОМСМ, член на Политичкото одделение на Првата македонско-косовска бригада, младински раководител на Втората македонска бригада (1944). Во август 1944 година е делегат на Првото заседание на АСНОМ.

По војната Сејфула ја завршил Вишата политичка школа „Ѓуро Ѓаковиќ“ во Белград. Врши повеќе функции. Во 1945 година бил судија во Врховниот суд на Македонија. Во Владата на Македонија од 1951 година е министер за локални работи и локална индустрија, член е и на следната влада (извршен совет) од февруари 1953 година. Во периодот 1951-1954 година бил и градоначалник на Скопје. Бил и претседател на Занаетчиската комора на НР Македонија.

Во 1953 година, кога Милован Ѓилас излегува со свои предлози за демократизација на југословенскиот комунистички поредок, Сејфула во рамките на Македонија најмногу застанува зад неговите ставови. Сепак, по осудата на Ѓилас, Сејфула ретерира од поддршката на Ѓиласовите ставови.

Сејфула повторно се враќа во Извршниот совет во 1963 година, како негов потпретседател. На истата функција е и во следниот Извршен совет од 1965 година. Во април 1967 година е избран за пратеник во Собранието на СРМ. Потоа бил амбасадор на СФРЈ во Замбија од 1970 до 1974 а од Лусака ја покривал и Боцвана

Автор е на книгите „Сојузот на комунистите на Југославија и националните малцинства“ (1959), „Националните малцинства во СР Македонија“ (1965) и “Ullusalik sorunu” (1972, на турски јазик).

## Наводи

Категорија:Македонски партизани
Категорија:Дејци на КПМ
Категорија:Македонски Турци
Категорија:Делегати на Првото заседание на АСНОМ
Категорија:Луѓе од Скопје
Категорија:Македонски амбасадори
Категорија:Градоначалници на Град Скопје
Категорија:Носители на Партизанска споменица од 1941
Категорија:Починати во Скопје
Категорија:Делегати на Второто заседание на АСНОМ
Артур Рубинштајн

thumb|250px|Рубинштајн сликан на 50 години
**Артур Рубинштајн** (Лоѓ, Полска,  - Женева, ) — полско-американски пијанист од еврејско потекло, и еден од најголемите интерпретатори на класичната музика во XX век.

Роден е во , Полска. Познат е по тоа што сакал да ја комбинира страста за музиката со страста за животот. Првпат седнал да свири клавир во својата четврта година, а на шест години имал прв јавен настап во Варшава, на еден концерт за добротворни цели. Пред да наполни 20 години станал познат музичар, одржувајќи концерти во САД, во Латинска Америка и во Европа. Особено бил познат како хуманист. Јавно настапувал до 1976 година.

## Наводи

Категорија:Полски пијанисти
Категорија:Американски пијанисти
Категорија:Родени во 1887 година
Категорија:Починати во 1982 година
Категорија:Велеофицери на Легијата на честа
Категорија:Носители на Претседателскиот медал на слободата
Категорија:Членови на Академијата на убавите уметности
Категорија:Полски Евреи
Кола (појаснување)

Поимот **кола** може да се однесува на:

* Кола (пијалак)
* Автомобил (разг. кола)
Гнеј Егнациј

**Гнеј Егнациј** или **Гнеј Игнациј** (латински: *Gnæus Egnatius*) бил проконзул во времето на Римската република. По негова иницијатива е изградена Вија Егнација, започната во 146 п.н.е., а завршена во 120 п.н.е.

## Биографија

Гнеј Егнациј, синот на Гај Егнациј, бил плебејец и припадник на племето Стелатина. Како член на Римскиот Сенат, тој првпат се појавил во историскиот запис околу 149 година п.н.е., при што се појавил како постар сведок на консултацијата на Сенатот испратен во Крф. Егнациј бил избран за претор некаде пред 146 г. п.н.е., а потоа му била доделена новосоздадената провинција Македонија за нејзин проконзулски гувернер, заменувајќи го Квинт Цецилиј Метел Македоникус кој штотуку завршил со смирувањето на новата провинција.

За време на неговиот мандат како гувернер на Македонија, Гнеј Егнациј ја започнал изградбата на истоимената Вија Егнација која била започната во 146 п.н.е и завршена во 120 п.н.е. Неговиот дел од римскиот пат започнувал од Јадранското Море, ги преминал планините Пинд и патувал кон исток низ централна Македонија, завршувајќи во Солун. Ништо повеќе не се знае за неговиот мандат како гувернер на Македонија, ниту за неговата подоцнежна кариера.

## Наводи

## Литература
* Brennan, T. Corey, *The Praetorship in the Roman Republic, Volume 2* (2000)
* Thomas Robert Shannon Broughton, *The Magistrates of the Roman Republic*, Vol III (1986)
* Sherk, Robert Kenneth, *Rome and the Greek East to the Death of Augustus* (1984)

Егнациј, Гнеј
Категорија:Римјани од 2 век п.н.е.
Категорија:Римски управници на Македонија
Луј Пастер

**Луј Пастер** (; 27 декември 1822 – 28 септември 1895) бил француски хемичар и биолог, кој во првите истражувања дошол до заклучок дека топлината ги уништува штетните бактерии и со тоа ја поставил основата на постапката за стерилизација при хируршките зафати, што во негова чест била наречена „пастеризација“.

Утврдил дека ферментацијата била биолошки процес и ги побил дотогашните теории за спонтаната регенерација на микроорганизмите. Пастер го задолжил човештвото со откритието на вакцината против беснило, до која дошол по низа експерименти во 1895 година.

На 6 јули 1885, Луј Пастер успешно ја тестира својата вакцина против беснило на пациентот Јозеф Мајстер, деветгодишно дете гризнато од бесно куче.

Категорија:Француски биолози
Категорија:Француски микробиолози
Категорија:Француски хемичари
Категорија:Вакцинолози
Категорија:Членови на Француската академија на науките
Категорија:Членови на Американското филозофско друштво
Категорија:Носители на Големиот крст на Легијата на честа
Категорија:Носители на Коплиевиот медал
Категорија:Странски членови на Кралското друштво
Категорија:Дописни членови на Петербуршката академија на науките
Категорија:Почесни членови на Петербуршката академија на науките
Категорија:Апсолвенти на Високата нормална школа
Категорија:Академици на САНУ
Категорија:Членови на Кралската холандска академија на уметностите и науките
Категорија:Членови на Унгарската академија на науките
Категорија:Членови на Француската академија
Категорија:Членови на Кралската шведска академија на науките
Категорија:Родени во 1822 година
Категорија:Починати во 1895 година
Европска обединета левица - Нордиска зелена левица

**Европската обединета левица - Нордиска зелена левица** (ЕОЛ-НЗЛ) е политичка група во Европскиот Парламент составена од социјалистичките и комунистичките партии. Од 2005 година има 41 пратеник.

Составена е од две подгрупи, **Европската обединета левица** (која е составена од јадро на партии кои се членки на Партијата на европската левица и од останати неповрзани левичарски партии) и од **Нордиската зелената левица** која е составена од партиите припаднички на Сојузот на нордиската зелената левица од Шведска и Финска.

## Историја

Корените на ЕОЛ-НЗЛ се од 1989 година, кога Италијанската комунистичка партија, Шпанската обединета левица, Социјалистичката народна партија од Данска и Синаспизмос од Грција основаа група наречена Европска обединета левица. Италијанската партија, по промената на партиската идеологија од еврокомунизам во социјалдемократија, ја напушти групата и се приклучи кон Партијата на европските социјалисти.

Кратко време потоа, групата се проширува со други партии и се формира како политичка група на почетокот на четвртиот мандат на Европскиот Парламент во 1994 година под името Конфедерална група на Обединетата европска левица. Во тоа време групата ја сочинуваат: Шпанската обединета левица, Француската комунистичка партија, Партијата на обновените комунисти од Италија, Португалската комунистичка партија, Комунистичката партија на Грција и Синаспизмос.

## Партии членки

Во моментот партии членки на ЕОЛ-НЗЛ се:

* Прогресивна партија на работниот народ (Кипар)
* Комунистичка партија на Чешка и Моравија (Чешка)
* Левичарски сојуз (Финска)
* Француска комунистичка партија (Франција)
* Левичарска партија (Германија)
* Синаспизмос (Грција)
* Комунистичка партија на Грција (Грција)
* Шин Фејн (Ирска и Британија)
* Партија на обновените комунисти (Италија)
* Партија на италијанските комунисти (Италија)
* Социјалистичка партија (Холандија)
* Португалска комунистичка партија (Португалија)
* Комунистичка партија на Словачка (Словачка)
* Обединета левица (Шпанија)
* Левичарска партија (Шведска)

Асоцијативни партии се:
* Левичарски блок (Португалија)
* Левица (Луксембург)
* Партија на социјалистичкиот сојуз (Романија)
* Народно движење против ЕУ (Данска)

Асоцијативни партии членки на ЕОЛ-НЗЛ се и две партии од земји кои не се членки на ЕУ. Тоа се:
* Социјалистичка левичарска партија (Норвешка)
* Швајцарска партија на трудот (Швајцарија)

## Надворешни врски
* Официјална страница на ЕОЛ-НЗЛ 

Категорија:Партиски групи во Европскиот Парламент
Категорија:Левичарски партии
Пептид

**Пептид** — азотно органско соединение кое се состои од аминокиселински мономерни единици. Пептидите настануваат кога две или повеќе аминокиселини се поврзуваат по пат на полимеризација. Врските кои се создаваат помеѓу одделните аминокиселини во пептидот се нарекуваат пептидни или амидни врски. Тие се создаваат меѓу аминогрупата од едната и карбоксилната група од другата аминокиселина. Пептидите со над 100 мономери се наречени белковини. Не постои остра граница помеѓу пептидите и белковините според бројот на нивните аминокиселински единици. Некои долги пептиди како бета-амилоид може да се сметаат за белковини, додека пак кратки белковини како инсулинот може да се сметаат за пептиди.

## Поврзано
* Пептидна врска


Категорија:Зборови што ги нема во ТРМЈ
Панчево

**Панчево** (срп. *Панчево*, унг. *Pancsova*, тур. *Pançova*, гер. *Pantschowa*, ром. *Panciova*, слов. *Pánčevo*) — град кој се наоѓа во Србија на 15 километри североисточно од Белград. Во 2022, градот имал 73.401 жител, а градската општина Панчево броела 115.454 жители. Градот е административен центар на Јужнобанатскиот Округ во Војводина, Србија. Исто така, Панчево е најголемото пристаниште на реката Тамиш (*Tamiš*, *Timiş*), која протекува во близина на градот.

Македонците претставуваат значитечен број во овој регион. Во градот живеат 2&nbsp;%, а во општината 4,14&nbsp;% Македонци. Особено голем број има во селото Јабука, кое административно потпаѓа под градот.

## Наводи

## Надворешни врски
* Град Панчево — официјален портал 
* Новине Панчево - www.pancevаc.eu 
* www.pancevo.com
* www.pancevo.org


Категорија:Јужнобанатски Управен Округ
Категорија:Населени места на Дунав
Категорија:Градови во Војводина
Категорија:Општини во Војводина
Cigar Aficionado

[right|thumb|250px|Глумецот [Вилијам Шатнер на насловна страница на списанието (октомври 2006)]]
**Cigar Aficionado** (изг. ***Сигар Афисионадо***, прев: *Вљубеник во пурите*) е американско списание посветено на светот на пурите. Излегува од септември 1992. Списанието е познато по статии и написи за пури ширум светот, како и за познатите личности кои излегуваат на насловната страница. Исто така овој месечник е познат противник на Кубанското ембарго. Поднаслов му е „The Good Life Magazine for Men“ („*Машкиот часопис за добро живеење*“). Издавач е Марвин Р. Шанкен, кој воедно го издава и списанието Wine Spectator.

## Поврзано
* Пура
* Хумидор
* Тутун
* Тутунџија (продавач)
* Тутунар (производител)

## Надворешни врски
* Мрежното место на Cigar Aficionado 

Категорија:Списанија за живот и забава
Категорија:Американски списанија
Категорија:Културни списанија
Категорија:Пури
Категорија:Тутун
Категорија:Месечни списанија
2 Unlimited

**2 Unlimited** (*Ту Анлимитед*) — холандско денс дуо формирано во 1991 година. Проектот е замислен од страна на белгиските продуценти **Жан-Пол Де Костер** и **Фил Вилде**, кои биле и главните творци на поголемиот дел од музичките подлоги за песните. Холандскиот рапер **Реј Слајнгаард** и пејачката **Анита Дот** биле задолжени за вокалите, појавувањето на настапите во живо, како и за пишувањето на текстовите на песните. Всушност Реј и Анита се она што сите го знаат како „2 Unlimited“.

Нивниот прв сингл **„Get Ready For This“** (*Подготви Се За Ова*) бил издаден во 1991 година и како бура ги преплавил европските топ листи. Сепак 2 Unlimited најдобро се познати по песната **„No Limits“** (*Без Граници*), песна која во годината 1993 станува број еден хит ширум целиот свет, притоа достигнувајќи го врвот во 35 земји.

thumb|upright 1.2|Настап на 2 Unlimited во 1994

## Албуми
* 1992 - Get Ready!
* 1993 - No Limits
* 1994 - Real Things
* 1995 - Hits Unlimited

## Наводи

## Надворешни врски
* 2 Unlimited - We Have No Limits
* 2 Unlimited biography - The Eurodance Encyclopædia
* 2 Unlimited - Masters of Electronic Music 

Категорија:Музички групи
Категорија:Музички групи основани во 1991 година